Diari Oficial de la Generalitat Valenciana


Sumari del DOGV 7174, del 17-12-2013 (2013/12612)

RESOLUCIÓ de 12 de desembre de 2013, del secretari autonòmic d'Economia i Ocupació i director general del SERVEF, per la qual es modifica el terme per a l'execució dels projectes regulats en l'Orde 27/2013, de 12 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació per a desempleats jóvens menors de 30 anys, per al període 2013-2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12420


Data del document
:   12-12-2013

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 12 de desembre de 2013, del secretari autonòmic d'Economia i Ocupació i director general del SERVEF, per la qual es modifica el terme per a l'execució dels projectes regulats en l'Orde 27/2013, de 12 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació per a desempleats jóvens menors de 30 anys, per al període 2013-2014. [2013/12354]  
En el Diari Oficial de la Comunitat Valenciana de 18 de juliol de 2013 es va publicar l'Orde 27/2013, de 12 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació per a desempleats jóvens menors de 30 anys, per al període 2013-2014.  
L'article 12.2 de la mencionada orde establix que la data de finalització dels projectes no podrà excedir el 31 de maig de 2014. En el mateix sentit, l'article 14.1.2 de l'orde establix que només computaran, com a objectius d'inserció, les contractacions i altes en el règim especial de treballadors autònoms de, com a mínim, sis mesos de duració, que sense excedir el 31 de maig de 2014, tinguen lloc durant la vigència del Pla Integral d'Ocupació.  
Considerant les dates de concessió de les subvencions, que han postergat l'inici d'execució dels projectes, suposant un perjuí per a les entitats beneficiàries davant de la impossibilitat del compliment del termini, es creu oportú ajornar el terme establit per a la seua finalització, a fi de propiciar un correcte desenrotllament d'estos i l'adequada atenció als seus destinataris finals.  
Per tot això, i fent ús de la facultat que em conferix la disposició final única de l'Orde 27/2013, de 12 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació per a desempleats jóvens menors de 30 anys, per al període 2013-2014, resolc:  
Modificar el terme establit en els articles 12.2 i 14.1.2 de l'Orde 27/2013, de 12 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la implantació de plans integrals d'ocupació per a desempleats jóvens menors de 30 anys, per al període 2013-2014, de manera que queda redactat com seguix:  
  
Article 12. Justificació de les subvencions  
«2. El resum de gastos s'aportarà a través de l'aplicació informàtica SIDEC. Només s'admetran els gastos realitzats des de la data de la resolució de concessió fins a la data de finalització del projecte, que no podrà excedir el 13 d'agost de 2014.»  
  
Article 14. Criteris per al càlcul de la liquidació  
«1.2. Només computaran les contractacions i altes en el règim especial de treballadors autònoms de, com a mínim, sis mesos de duració en ambdós casos, que, sense excedir el 13 d'agost de 2014, tinguen lloc durant la vigència del Pla Integral d'Ocupació.»  
  
Contra este acte, que esgota la via administrativa, podrà interposar-se recurs contenciós administratiu en el termini de dos mesos a comptar des de l'endemà de la seua publicació, davant del jutjat contenciós administratiu corresponent de la Comunitat Valenciana, d'acord amb el que s'establix en els articles 8.3 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjuí que els interessats exercisquen, si és el cas, qualsevol altra via que consideren procedent.  
  
València, 12 de desembre de 2013.- El secretari autonòmic d'Economia i Ocupació, director general del SERVEF: Fernando Díaz Requena.